Sarnaseid näiteid loodud algatustest leiab üle maailma. E-õppe põhiliste lipulaevade Austraalia ja Ameerika Ühendriikide kõrvale on asunud ka teised riigid. Lõuna-Aafrika ülikooli kaugõppes õpib 250 tuhat inimest. Ka Eestis on veebipõhiste kaugõppekeskkondade abil võimalik tuua kõrgharidussüsteemi need, kes ei pääse erinevatel põhjustel õppima päevasesse õppesse: töötavad vanemad, koolidest kaugel elavad inimesed, koduperenaised jne. E-kursuste valik annab võimaluse  erinevate soovidega õppijatele, kel huvi ja tahtmine proovida teadmiste omandamist ülikoolis.